Mangaung-bomplan: 'Regses' vasgetrek | Nuus24
Kaapstad – Die Vrystaatse polisie het vier vermeende regsgesindes in hegtenis geneem wat na bewering 'n tent op die ANC se nasionale konferensie, wat tans in Mangaung plaasvind, met plofstof wou opblaas, het RSG Maandag berig.Die verdagtes is Sondag in Bloemfontein, Douglas en Mookgo­phong (Naboomspruit) vasgetrek.Die provinsiale polisiewoordvoerder, Brigadier Billy Jones, het gesê die mans is vasgetrek ná inligting dat daar 'n bedreiging vir die konferensie kan wees.Die mans is blykbaar tussen 40 en 50 jaar oud en sal binnekort in die hof verskyn. Beeld berig dat veiligheidsmaatreëls by die konferensie op die kampus van die Universiteit van die Vrystaat intussen verskerp is.Volg Nuus24 op Twitter.
Mariann Scott sê...
Die Afrikaans wat in die berig gebruik is is dubbelsinnig. Mens moet eers uitwerk of die ryloper lank op die motoris gesit of wat presies daar gebeur het.